​Xitoyda eng tez yuruvchi lift ishga tushirildi

Xitoyda soatiga 75,6 kilometr tezlikda harakatlanuvchi lift ishga tushirildi, deb xabar berdi Ntv.ru  nashri.
Mazkur lift Xitoyning janubiy qismida joylashgan Guanchjoudagi CTF Finance Center moliya markazi binosiga o`rnatildi.
Nashrning xabar berishicha, ultratezlikda harakatlanuvchi lift Yaponiya kompaniyasi tomonidan yaratilgan. U 25 soniyada balandligi 500 metr bo`lgan moliya markazining tomiga “uchib” chiqa oladi. 
Liftning tezligi soatiga 75,6 kilometr ekanligi sinov paytida aniqlandi. Kundalik ekspluatasiya jarayonida lift sal sekinroq harakat qiladi. Ilgari Shanxay osmono`par binosiga o`rnatilgan lift eng tezyurar lift hisoblanardi. Mazkur lift soatiga 69 kilometr tezlikda harakat qilgan.